als_Latn dik_Latn sag_Latn
Sipas mediave kosovare Presidentja e Kosovës Atifete Jahjaga pritet që në 1 nëntor të vizitojë zyrtarisht Beogradin. Presidentes Atifete Jahjaga , para disa ditësh i ka ardhur ftesa për të marrë pjesë në një takim të organizuar në kryeqytetin serb, nga Komisioni Evropian, sipas Klan Kosovës. Zëdhënësi i Presidentes, Arbër Vllahiu, ka konfirmuar lajmin, duke thënë se ftesa është bërë dhe tashmë po diskutohet mundësia që Jahjaga, të shkojë në Serbi, por sipas Vllahiut, ende nuk ka një vendim zyrtar. Në takim do të jenë të pranishëm kryeministri serb Aleksander Vuciç si dhe ai i Shqipërisë, Edi Rama. Nuk dihet, nëse në këtë takim, ku mund të jetë e pranishme dhe presidentja Jahjaga, Kosova do të prezantohet si shtet i pavarur me simbolet e saj, kjo pasi as Serbia dhe as 5 shtete anëtare të BE-së nuk e pranojnë ende Kosovën shtet të pavarur.Sipas zëdhënësit Vllahiu, ftesa për vizitën në Beograd është bërë në emër të Presidentes së Republikës se Kosovës, raporton Klan Kosova.
als_Latn